Kepulauan Banyak

Kepulauan Banyak adolah gugusan pulau-pulau ketek di Kabupaten Aceh Singkil, Provinsi Aceh. Luweh wilayah sacaro kasaluruhan adolah 27,196 ha. Kepuluan Banyak babatasan langsuang jo Samudra Hindia, tapeknya di ujuang sabalah baraik Pulau Sumatra. Sabagai daerah kapulauan, Pulau Banyak salain mamiliki lauik yang cukuik luweh, punyo pulo pantai yang panjang jo rancak.

 Wilayah 
kiri|jmpl|300x300px|Pantai di Pulau Palambak
Kapulauan ko tadiri dari 63 pulau gadang jo ketek yang talatak di sabalah baraik pulau Sumatra bajarak 26 mil lauik lapeh pantai Singkil.Penyusunan Rencana Aksi Budidaya Laut di Pulau Banyak dan Simeulue hal. 44 Kapulauan ko talatak pado koordinat 97°3'40" BT - 97°27'58" BT jo 1°58'25" LU - 2°22'25" LU.Pulau Banyak conservation Pulau Banyak mamiliki luweh daratan 135 km2 jo lauik saluweh 200.000 ha.Struktur Sintaksis Bahasa Haloban hal. 10

Pulau tagadangnyoi adolah Pulau Tuangku disusua Pulau Bangkaru, Pulau Ujung Batu jo Pulau Palambak Besar. Salain tu tadapek pulo Pulau Balai, Pulau Baguk, Pulau Palambak Kecil, Pulau Sikandang, dan sabagainyo.Buletin Pulau Banyak  edisi 2

Pulau Banyak dibagi dalam duo kacamatan yaitu:

 Kacamatan Pulau Banyak, tadiri dari 3 desa yaitu desa Pulau Balai, Pulau Baguk jo Teluk Nibung. Sabagai ibu kota kacamatan adolah Desa Pulau Balai
 Kacamatan Pulau Banyak Barat, tadiri dari 4 desa yaitu desa Haloban, Asantola, Ujung Sialit jo Suka Makmur. Ibu kota kacamatan adolah Desa Haloban

 Panduduak 
kiri|jmpl|Tari Pulau Pinang
Bardasarkan data statistik tahun 2006, jumlah panduduak Pulau Banyak bajumlah 5.926 jiwa dengan kapadatan 46,4 jiwa/km2. Panduduak paliang banyak tadapek di desa Pulau Balai (1.432 jiwa), tu yang paliang saketek di Desa Suka Makmur (146 jiwa).Penyusunan Rencana Aksi Budidaya Laut di Pulau Banyak dan Simeulue hal. 56-57

Di Pulau Banyak tadapek 3 suku yaitu Suku Aneuk Jamee, Suku Haloban dan Suku Nias. Suku Aneuk Jamee mandiami 3 desa di Kacamatan Pulau Banyak, yaitu Desa Pulau Balai, Pulau Baguk dan Teluk Nibung. Suku Haloban mandiami 2 desa di kacamatan Pulau Banyak Barat yaitu desa Haloban jo Asantola. Sadangkan Suku Nias mandiami 2 desa di Pulau Banyak Barat yaitu desa Ujung Sialit jo Suka Makmur.

 Bahaso 
Tadapek 3 bahaso yang ditutuan di kapulauan ko yaitu Bahaso Aneuk Jamee, Bahaso Haloban jo Bahaso Nias. Bahaso Aneuk Jamee ditutuan dek suku Aneuk Jamee. Salain tu, bahaso ko adolah lingua franca bagi katigo etnis yang ado di kapulauan ko salain Bahaso Indonesia. Bahaso Haloban ditutuan suku Haloban sadangkan bahaso Nias dituturan dek suku Nias.

 Agamo 
Mayoritas agamo yang dianut oleh panduduak Pulau Banyak adolah agamo Islam. Agamo Islam dianut dek suku Aneuk Jamee, suku Haloban jo Suku Nias di Desa Suka Makmur. Salain agamo Islam, tadapek pulo agamo Kristen yang dianut suku Nias yang tadapek di desa Ujung Sialit.

 Rujuakan 

 Pranala lua 

 Master Wilayah Skema 456 Kabupaten/Kota (Keadaan Desember 2007) 
 Coastal change to islands 
 US Aid 
 World Health Organization
 Wavescape 
 Hundreds of quake victims on Banyak Islands  - Asia News.it (30 March 2005)
 Relief Web

Kategori:WikiBasamo 2.0
Kategori:Pulau di Indonesia
Kategori:Pulau di Sumatera
Kategori:Pulau di Aceh